Кошарка такође стиче популарност у Турској. Репрезентација је заузела друго место на Европском првенству 2001. у Истанбулу, као и девето место на Светском првенству 2002. Неколико турских држављана, међу којима су Ерсан Иљасова, Хидајет Туркоглу, Мехмет Окур, Семих Ерден, Омер Ашик и Енес Кантер, постигли су успех у Националној кошаркашкој асоцијацији Северне Америке, која се генерално сматра водећом светском лигом. Највећи успех у међународној кошарци постигао је када је била домаћин Светског првенства 2010. завршивши на другом месту након САД-а. Такође се пласирала у четвртфинале на Светском првенству 2006. остваривши шесто место. Турска је поново стигла до четвртфинала осам година касније на Светском купу 2014. Женска репрезентација освојила је сребрну медаљу на Европском првенству 2011. Галатасарај је освојио ФИБА Еврочеленџ 2008—09, завршио је на трећем месту истог такмичења 2007—08, а такође је био вицешампион УЕФА суперкупа 2009. Фенербахче је освојио Евролигу као први и једини турски клуб икада у сезони 2016—17.